bavarian-nlp/barwiki-20250901 huggingface dataset:
Kiachnsittnboch

Kiachnsittnboch (dt.: Kirchensittenbach) is a Gmoa im middlfränkischn Landkroas Niambeaga Land.
Geografie.
Gmoagliedarung.
De Gmoa gliedad se in 21 Gmoatei:
Nochboagmoana.
Nochboagmoana san (im Noadn ogfonga im Uahzoagasinn): Veldn, Hartnstoa, Vorra, Hersbruck, Reichnschwand, Neinkiachn am Sand, Schnaittach, Betznstoa.
Gschicht.
Easchte Bsiedlunga uma 750 v. Kr. bis 500 v. Kr.. Bekonnd san de voagschichtlichn Funde af da Hochfläch westli vo Kiachnsittnboch in da Woidobteiung "Beckersloh". Duat bfindd se a Friedhof mid 16 Grobhigln aus da Hallstattzeid.
Kiachnsittnboch is ois Siedlung easchtmois im baierischn Salbuach uma 1275 aftredn. In de Joar 1391 und 1450 is Kiachnsittnboch vo Niambeaga Landsknechte plindad worn.
Eihgmoanunga.
Om 1. Jenna 1971 is Algersdoaf in de Gmoa Kiachnsittnboch eihgliedad worn. Om 1. Aprui 1971 is Kleedoaf dozua kema. Om 1. Jenna 1972 san Wallsdoaf und a Tei vo da Gmoa Treuf gfoigd. Aspertshofn und Obakrumboch hom om 1. Jenna 1977 de Reih vo de Eihgmoanunga obgschlossn.
Aspertshofen

Des Doaf Aspertshofen is oana vo 21 Ortstei vo da Gmoa Kirchensittenbach im Landkroas Niamberga Land in Bayern.
Geografie.
Da Ort gheat zum Regiarungsbeziak Middlfrankn und liegt im Sittenbachtoi sidli vo Kirchensittenbach, neadli vo Kühnhofen, noadwestli vo Kleedorf und estli vo Oberkrumbach an da Stootsstroß 2404. 1977 is Aspertshofen in de Gmoa Kirchensittenbach eihgliedat worn.
Ortsnoma.
Soweit bisha bekonnt, taucht da Noma vom Doaf Aspertshofen easchtmois im Bayerischn Salbuach vo 1275 auf. Domois untam Noma „Oprechtshouen“. Da Noma diaft drauf hiweisn, doss se do zeascht a Hof vo oam Osbrecht oda Ochsbrecht befundn hod, dea späta m Doaf sein Noma gem hod. Im Salbuach vo da Propstei Hersbruck vo 1300 werd ois Ortsnoma „Achtsprechtshofen“ gnennt. De Forschung geht davo aus, doss de Orte mid de Nomansendunga -hof oder -hofen ejda san, ois di Orte mid de Nomansendunga -doaf odea -fejd. Es ko oiso ogenumma wern, doss de easchte Onsiedlung im Doaf aufs 7.–8. Joarhundad zruck geht. (Autor: Hans Engelhardt)
Steinensittenbach

Des Doaf Steinensittenbach (fränkisch: "Staabo") is oana vo 21 Ortstei vo da Gmoa Kirchensittenbach im Landkroas Niamberga Land in Bayern und liegt 5,6 Kilometa vom Haptort vo da Gmoa entfeant an da Stootsstroß 2404 zwischn Obermühle und Hormersdorf. Da Ort gheat zum Regiarungsbeziak Middlfrankn, liegt am Ursprung vom Sittenbach und hod uma 25 urspringli landwiatschoftliche Onwesn. Im Noadwestn befindt se de Eahebung Lammbühl (509 m), im Ostn da Schwarzenbeag (589 m) und da Pfaffenbeag sowia im Sidostn da Hohensteiner Beag (595 m) und de Burg Hohenstein. Se liegt 2,2 Kilometa entfeant.
Obermühle (Kirchensittenbach)

De Obermühle is a im Sittenbachtoi glengna Ortstei vo da middlfränkischn Gmoa Kirchensittenbach.
Heitige Nutzung.
a Muinfunktion eafijt de Obermui hei nimma. Stottdessn werd des Areal vo da Obermui nunmeah ois Reitahof sowia vo oam ogliedatn Biagoatn gnutzt. In iliengdn Teichn, de vom Sittenbach gspeist wern, werd Fiischzucht in gringem Ausmoß betriem.
Vakeah.
Estli vo Obermühle fiaht de Stootsstroß 2246 (Onschlussstej Hormersdorf-Henfenfeld) voabei.
Hormersdorf (Schnaittach)

De Ortschoft Hormersdorf is a Ortstei vom middlfränkischn Moakt Schnaittach und liegt direkt an da Grenz zum Landkroas Bareid. Des Doaf is im Joar 1344 ois Horsmarstorf oda Doaf vo oam Horsmar bezeichnt worn und is im noadestlichn Grenzbereich vom Rothenberger Territorium gleng. De ländliche Onsiedlung hod scho uma 1660 zehn Höf zejt, de easchte Kapej is 1722 earicht worn.
Hormersdorf is am 1. Jenna 1972 in an Moakt Schnaittach eihgliedat worn. Duach de zu Hormersdorf ghearnde Onsiedlung Bernhof is iwa Joarhundade de Grenz zwischn am Rothenberga Herrschoftsgebiet und am Reichsstädtisch Nürnbergerischn Pflegeamt Hiltpoltstein valaffa. Hormersdorf, ois noadestlichsta Gmoatei an da Stootsstroß St 2404 gleng, hod iwawiegnd ländlichn Charakta. In da westlichn Region wern Koich- und Dolomitstoana obbaut. Hormersdorf liegt im Schnittpunkt vaschiedna Wondawege. Duach de Autobohausfoaht "Hormersdorf" vo da A 9 is a guata Zuagong zum Ort megli. De Nochboaorte san Spies, Schermshöhe, Illafeld, Buderhof, Menschhof, Steinensittenbach, Frohnhof, Götzlesberg, Reingrub und Bernhof.
Hohenstein (Kirchensittenbach)

Hohenstein (boarisch: Houastoa) is a Ortstei vo da middlfränkischn Gmoa Kirchensittenbach in da Hersbrucker Alb. Da Ort liegt aufm "Hohensteiner Beag" und hod uma 150 Eihwohna. Im westlichn Bereich vom Ortsgebiet befindt se de auf 624 Meta Hech glengne Burg Hohenstein ois Hoibruine. Noch Auernheim aufm Hahnenkamm is Hohenstein de zwoathechstglengne Ortschoft vo Middlfrankn.
Vakeah.
Am westlichn Fuaß vom Hohensteina Beag fiaht de Stootsstroß 2246 (Onschlussstej Hormersdorf) duachs Toi vom Sittenbach.
Tourismus.
In schnääreichn Wintamonatn is Hohenstein aa a kloans Wintaspoatgebiet. Unmiddlboa am rstlichn Ortsrond beginnt de zwoatlengste Schipiste vom Niamberga Umlond. Eagänzt werd de touristische Infrastruktua duach zwoa Goststättn.
Auernheim (Treuchtlingen)

Auernheim is a Ortstei vo da Stod Treuchtlingen im middlfränkischn Landkroas Weißenburg-Gunzenhausen in Bayern.
Log.
Des Haufndoaf liegt ocht Kilometa westli vo Treuchtlingen aufm Komm vom Hahnenkamm in da Sidlichn Franknalb. Zua Gemarkung ghean des Doaf Schlittenhart und de Weiler Freihardt, Hagenhof und Wieshof.
Gschicht.
De Entstehung werd im 6. bis 8. Joarhundad ognumma, easchtmois urkundli eewähnt is da Ort 1057 oda 1073 worn ois „Urenheim“ onlässli vo oana Kiachnweihe.
Da Ortsnoma bedeit entweda "zum Heim vo oam Uro" oda er stommt vom Begriff "Ur" fia Auerochs, wos bedeitn wirde, doss scho in voaremischa Zeid Rindazucht betriem worn is.
Auernheim woar a sejbstständige Gmoa im Oidlandgreis Gunzenhausn mid de Ortstei Freihardt, Hagenhof, Schlittenhart, und Wieshof. 1972 is se im Zug vo da Gebietsreform in Bayern noch Treuchtlingen eihgliedat worn.
Heit.
De Kiach im Pforrdoaf ism heilign Georg gweiht und zamm midm Friedhof ois Wehrkiach oglegt.
Auernheim is da hechstglengne Ort vo Middlfrankn. Vom auf 634 m ü. NN glengna Kirchbeag aus hod ma an Föhndogn oan Ausblick bis zu de Oipn.
De ehemois zoireich voahondna landwiatschoftlichn Betriebe san middlawei gonz oda teiweis aufgem worn, vui Berufstätige oabatn in de ortsonsässign Betriebe oda pendln noch Treuchtlingen.
Duach Auernheim fiaht de St 2216 vo Oettingen noch Treuchtlingen.
Kohnhof

Kohnhof is a Ortstei vo Polsingen im middlfränkischn Landkroas Weißenburg-Gunzenhausen. De Einöde hod 9 Eihwohna (Stond: 1987) und liegt auf oana Hech vo uma 540 Meta iwa NHN.
Da Ort liegt uma via Kilometa noadestli vo Polsingen unweit vo da Gmoagrenz zu Heidenheim. A Stroß vabindtn Ort mid da Stootsstroß 2384.
Voa da Gmoagebietsreform in Bayern in de 1970a Joar woar Kohnhof a Ortstei vo Döckingen. Am 1. Mai 1978 san beide Orte in de Gmoa Polsingen eihgliedat worn.
Rechtsseitiger Gänsbach

Da Rechtsseitige Gänsbach is zamm midm Linksseitign Gänsbach a Quejboch vom Gänsboch in de middlfränkischn Landkroas Donau-Ries und Weißenburg-Gunzenhausen.
Valauf.
Da Boch entspringt auf oana Hech vo sidli vo Hüssingen aufm Gebiet vo da Gmoa Westheim. Noch uma 500 m wexlta in de Gmoa Hainsfarth, speist meahrare Weiha und duachfliaßt Steinhart. Noch oam Lauf vo uma 4,0 Kilometa fliaßta bei da Hasenmui midm Linksseitign Gänsbach zamm.
Linksseitiger Gänsbach

Da Linksseitige Gänsbach is da Untalauf vo oam Bochsystem in de middlfränkischn Landkroas Donau-Ries und Weißenburg-Gunzenhausen. Sei Obalauf is da Sauboch. Da Linksseitige Gänsbach is zamm midm Rechtsseitign Gänsbach a linka Quejfluss vom Gänsboch.
Valauf.
Sauboch.
Da Sauboch entspringt auf oana Hech vo noadestli vo Hüssingen aufm Gebiet vo da Gmoa Westheim. Er fliaßt noch oam Lauf vo uma 3,5 Kilometa in Unterappenberg in an kiazan Linksseitign Gänsbach.
Linksseitiger Gänsbach.
Da Linksseitige Gänsbach entspringt auf oana Hech vo sidli vo Oberappenberg (). Nochdema 'n Sauboch aufgnumma hod, speista meahrare Weiha. Er fliaßt noch oam Lauf vo uma 2,5 Kilometa sidli vo Hasenmühle midm Rechtsseitign Gänsbach zamm.
Oberappenberg

Oberappenberg is a Doaf im middlfränkischn Landkroas Weißenburg-Gunzenhausen und Ortstei vo da Gmoa Polsingen.
Des Doaf liegt 3,5 km neadli vo Polsingen an da Kreisstroß WUG 31. 400 m weita westli beginnt da Nochboalandkroas Donau-Rias.
Oberappenberg hod bis zua Gebietsreform in Bayern der bis dohi sejbstständign Gmoa Ursheim ogheat und is 1971 zamm mid diesa noch Polsingen eihgliedat worn.
Am neadlichn Ortsrond steht a middloitalichs Stoakreiz.
Ursheim

Ursheim is a Ortstei vo da Gmoa Polsingen im middlfränkischn Landkroas Weißenburg-Gunzenhausen.
Des Pforrdoaf liegt im Sidwestn vom Landkroas Weißenburg-Gunzenhausen uma zwoa Kilometa neadli vo Polsingen. De Rohrach, a Nemfluss vo da Wörnitz, duachfliaßtn Ort. De nechstglegne Stod is des ocht Kilometa entfeante Oettingen.
In oana Urkunde vom 1. Mai 899 is Ursheim easchtmois eawähnt. Bis 1971 woars a sejbstständige Gmoa, de im Zug vo da Gebietsreform in Bayern noch Polsingen eihgmoant worn is. Zua Gmoa Ursheim hom de Weiler Bergershof und Oberappenberg gheat.
Baudenkmoi.
Zu eawähna is de neiromanische Kiach St. Wunibald.
Infrastruktua.
Duach Ursheim valaffa de Stootsstroß St 2384 und de Kreisstroß WUG 30.
Glooskopf

Da Glooskop deitsch: Glaskopf is a Eahebung mid oana Hech vo owahoib vo Glashütten und Oberems im Taunus. Da Glaskopf is a Tei vom Taunushauptkamm. De benochboatn Beage in da Kommlinie san da Butznickel im Westn und da Kleine Feldberg im Ostn. Sein Noma hod da Beag duach de friahare Glosproduktion.
De in da Nech liengde Gmoa Glashütten hod ihrn Noma ausm gleichn Grund eahoitn.
Schlittenhart

Schlittenhart is a Ortstei vo da Stod Treuchtlingen im Regiarungsbeziak middlfränkischn Landkroas Weißenburg-Gunzenhausen in Bayern.
Log.
Des Doaf liegt zehn Kilometa westli vo Treuchtlingen am westlichn Rond vom Hahnenkamm.
Gschicht.
1824 hom duat 98 Persona in ocht Onwesn eafoigt.
Bis zua Gebietsreform in Bayern woar Schlittenhart a Ortstei vo da ehemolign Gmoa Auernheim. Diese is am 1. Juli 1972 noch Treuchtlingen eihgmoant worn.
Vakeah.
Duach Schlittenhart fiaht de Stootsstroß St 2216 vo Treuchtlingen noch Hechlingen, in de im Ort de vo Sidn kemande Kreisstroß WUG 33 eihmindt.
Gräbenwinden

Gräbenwinden is a Ortstei vo da Stod Herrieden im Landkroas Ansbach in Middlfrankn (Bayern).
Geografie.
Des Doaf liegt an da Wieseth.
Vakeah.
De Kreisstroß AN 36 fiaht noch Elbersroth bzw. noch Böckau, de AN 37 noch Birkach bzw. noch Sickersdorf.
Atto (Speyer)

Atto hod ois Bischof vo Speyer ca. 701 bis 709 regiat. In da offizijen Zäjung vo de Speyera Bischöf rangiat er ois Nr. 6.
Atto werd in da äjdastn Speyera Bischofslistn, de zwischn 1078 und 1088 in da Abtei Schäftlarn entstondn is, untam Noma „Ato“ und eascht an 8. Stej gfiaht. Olladings is duat de Gruppn vo de easchtn ocht Bischöf unvoiständig und in Unoadnung.
Laut Jakob Baumann (Der Pilger, 1906) gibts iwa eam koa Urkundn und ma kennt eam ledigli am Noma noch aus da bsogtn Bischofslistn bzw. da Iwaliefarung. Aa de ondan voaliengdn Quejn song iwa Atto nix weita aus, ois sei vamutliche Regierungsdatn.
Chlodulf

Chlodulf, aa "Flodulf", "Glodulf", "Childulf" († 8. Juni 696 oda 697 in Metz) woar vom 19. Mai 656 bis zu seim Tod Bischof vo Metz. Des Fest vom Heilign werd am 8. Juni begonga.
Chlodulf woar a Sohn vo Arnulf und voa seina Priestaweihe mid oana unbekonntn Frau vaheirat. Er hod oan Sohn nomans Aunulf ghod. Er is in enga Vabindung zu seina Schwägarin Gertrud von Nivelles gstondn. Er is in da Kathedrale in St. Arnulf vor Metz begrom.
Aptatus

Aptatus (aa "Aptat") (* im 7. Joarhundad; † 715) woar vo 707 bis 715 Bischof von Metz.
Lem.
Er is Abbo II. (aa "Albo") noch dessn Tod gfoigt. Voa seim Episkopat soi er Hospitant bei Chlodwig III. gwesn sei. Belegt is a Urkunde aus dessn Umfejd, de 691 duach oan Offiziejn nomans „Abthadus“ gschriem worn is. A Nochweis, doss's de gleiche Person is hod bishea ned eabrocht wern kenna. Aptatus is in da Abbaye de Saint-Symphorien in Metz bestottet worn.
Sei Gedenkdog katholisch und orthodox werd am 21. Jenna gfeiat.
Arnual

Arnual (aa "Arnoald", lat.: "Arnualdus") is a katholischa Heiliga. Er woar in de Joar 601 bis 609 Bischof vo Metz. Sei Gedenkdog is da 9. Oktoba.
Da Noma „Arnoald“ kummt ausm Oidhochdeitschn und bedeit „wia a Adla waltnd“. Arnual guit ois Grinda vom Stift in da Ortschoft "Merkingen", de späta in St. Arnual umbenennt worn is und heit a Stodtei vo Saarbrücken is.
Da Iwaliefarung noch hod Arnual des Doaf Merkingen vom Merowingerkini Theudebert II. ois Gschenk eahoitn. Vo seim Stift aus hoda de Gebiete rund ums heitige Saarbrücken missioniat. Er soi aa in St. Arnual bestottet sei. Ausgrobunga in da Zeid vo 1989 bis 1995 hom a bedeitnde merowingische Grobstättn in da Viarung vo da Kiach zoagt, auf de de ondan Gräba vo dera Zei ausgricht san.
François Beaucaire de Péguillon

François Beaucaire de Péguillon (lat.: "Belcarius Peguillio"; eihdeitscht: "Franz vo Beaucaire de Peguillon"; * 15. Aprü 1514 auf Schloss Creste bei Montluçon; † 14. Feba 1591 ebndo) woar a franzesischa Theolog und Historika.
Er woar zeascht Lehra vo Charles de Lorraine-Guise, am spätan Kardinal vo Lothringen, späta hoda diesn noch Rom und aufs Konzil von Trient begleit, wo er se duach kräftign Widastond geng de Forderunga vo da streng päpstlichn Partei auszeichnt hod. Er is drauf vo de Lothringa zum Bischof vo Metz eihgsetzt worn, hod jedoch dieses Omt 1568 weng calvinistischa Unruhn niedaglegt, hod se auf sei Londgut bei Creste zruckzong und is duat 1591 gstorm.
Sei Happtschrift "Rerum gallicarum commentarii", wejche de Zeid vo 1261 bis 1580 behondlt, is eascht 1625 in Lyon easchiena und werd weng ihra Unparteilichkeit, Freisinnigkeit und Genauigkeit gschätzt.
Gérard de Rhéninghe

Gérard de Rhéninghe († 1302) woar vo 1297 bis zu seim Tod Bischof vo Metz.
Lem und Wirkn.
Gérard entstommt oana adlign Famij aus Flandern. Sei Voda woar Johann vo Ypern. Er woar Archidiakon vo Brabant. Nochdem se des Domkapitl 1297 ned auf oan Kandidatn einign hod kenna undn Popst um Entscheidung betn hod, hod Bonifatius VIII. Gérard zum Bischof vo Metz eanennt. Noch seim Tod, 1302, isa in da St.-Nikolaus-Kapej vo da Kathedrale von Metz bestottet worn.
Jean-Baptiste Pelt

Jean-Baptiste Pelt (* 6. Aprü 1863 in Blettange, Ortstei vo Bousse an da Mosel; † 10. Septemba 1937) woar vo 1919 bis zu seim Tod Bischof vo Metz.
1886 isa zum Priesta gweiht worn. Sei Bischofsweihe am 29. September 1919 is duachn Erzbischof vo Paris, Kardinal Léon-Adolphe Amette, voizong worn.
Er woar Autor vo oana Reih vo theologischn Weakn und Textn iwa de Kathedrale von Metz..
Rufus von Metz

Da heilige Rufus von Metz († um 400 in Metz) woar Bischof vo Metz. Sei Gedenkdog is da 7. Novemba. Iwa sei Lem is wenig bekonnt. Im Prozess geng Priscillian weng Manichäismus is u. a. auf sei Betreim Onkloge geng an Häretika eahom worn. Im 9. Joarhundad san sei Gebeine noch Gau-Odernheim iwafiaht und in da noch eam benenntn Kiach beigsetzt worn.
Dietrich von Homburg

Dietrich von Homburg († Feba 1225) woar vo 1223 bis 1225 Bischof vo Wiazburg.
Dietrich von Homburg hod ausm Gschlecht vo de Herrn vo Homburg ob der Wern obgstommt, de aa kuazfristig de Erbmarschäje vom Hochstift Wiazburg woan. Sei kuaze Omtszei is eihgrohmt in de Regentschoft vo Lobdeburgan.
Egilwart

Egilwart woar vo 802 bis 809 Bischof in Wiazburg.
In da kuazn Omtszeid vo Egilwart und vo seim Voagänga Liutrit hom de beidn Bischöf an de slawische Missionierungstätigkeit vo Berowelf ognknipft. Fia de Main- und Rednitzwenden san Kiachn eabaut worn.
Schenkungstätigkeitn ans Kloster Fulda hom de wiatschoftliche Loge vom Wiazburga Bistum strapaziat. De Privilegien, de Karl der Große am Kloster Neustadt am Main zuteiwern hom lossn, hom zu oana greßan Autonomie vom Klosta und ona Herauslesung ausm Diözesanvaband gfiaht.
Friedrich von Stolberg

Friedrich von Stolberg († 1314) woar 1313 und 1314 Gengbischof im Bistum Würzburg.
Friedrich hod ausm weitvazweigtn Gschlecht dea vo Stolberg obgstommt. Da Domherr is offnboa nochträgli noch da Woih vo Gottfried III. von Hohenlohe vo oana Mindaheit zum Bischof gwäjt und vo Ludwig dem Baiern favorisiat worn. Er is an da Kurie vastorm. Eascht 1317 hom se olle Partein auf Gottfried III. geeinigt.
Gottfried II. (Würzburg)

Gottfried II. († 24. August 1197 in Wiazburg) woar 1197 Bischof vo Wiazburg.
Gottfried woar znächst Wiazburga Domscholasta und Dompropst. Es is ned bekonnt, aus wejcha Famij er entstommt hod. Noch Lorenz Fries isa vom Domkapitl geng an Wuijn vom Koasa gewäjt worn. Er is im Summa 1197 eawäjt worn, is jedoch zwoa Monate späta gstorm.
Bei Restauriarungsoabatn im Wiazburga Dom im 18. Joarhundad is des Grobmoi vom Gottfried III. von Hohenlohe mid Gottfried II. vawexlt und de Inschrift fäjschlichaweis vaändat worn. Gottfried II. werd aus diesm Grund stejnweis zu Unrecht da Famij vo Hohenlohe zuagschriem.
Gozbald

Gozbald, Gozbaldus oda Gauzbaldus († 20. September 855) woar seit 825 da sechste Abt vom Klosta Niederaltaich in Niedabayern, vo 842 bis 855 Bischof vo Wiazburg auf Vaolossung vo Kini Ludwig II. und vo 830 bis 833 Leita vo da Konzlei vom Kini.
Iwa de Obstommung vom Gozbald is nix Sichas bekonnt. A Vawondtschoft mid Hariolf, der 764 des Kloster Ellwangen grindt hod, nennt dessn Vita, de olladings nua in oana Iwaoabeitung ausm 12. Joarhundad iwaliefat is.
Scho voa seina Omtszeid ois Wiazburga Bischof hoda sei Eignkiach in Oxnfuat mid meahran Reliquien ausgstottet. Kuaz voa seim Tod is da Würzburger Dom duach Blitzschlog zasteat worn. Da Wiedaaufbau hod unta seim Nochfoiga Arn ogfonga.
Heinrich IV. von Heßberg

Heinrich IV. von Heßberg († 13. Juli 1207) woar vo 1202 bis 1207 Bischof vo Wiazburg.
Heinrich IV., der haifig midm Beinoma "Caseus" gnennt werd, hod aus da fränkischn Adlsfamij vo Heßberg gstommt. Da nomansgemde Ort Heßberg is in Veilsdorf im Landkroas Hildburghausen in Thüringen eihgmoant. Vo 1372 bis 1376 woar a weitas Famijmitglied, Albrecht III. von Heßberg, kuazzeitig Bischof vo Wiazburg.
Im Streit um an Thron woar Heinrich a Ohänga vo Philipp von Schwaben. Er is vamutli außahoib vo Wiazburg gstorm, sei Grob is unbekonnt.
Hugo (Würzburg)

Hugo woar vo 983 bis 990 Bischof vo Wiazburg.
Im 10. Joarhundad woarn etliche Klösta niedagonga. Ursoch woarn de zoireichn kriagarischn Auseinondasetzunga, mid dena de Plindarung und Zastearung vo Klösta eiheagonga is. De Klostagmoaschoftn san vatriem worn und a Rickkeah woar ongsichts vo de Zastearunga easchweat. Hugo hod sei Aufmeaksomkeit aufs Andreas-Klosta in Wiazburg glenkt, heit Kiach St. Burkard. Dieses Klosta hoda wieda zu belem vasuacht, er hod eam, ned zletzt ois wiatschoftliche Grundlog, oanige Pforrein und Döafa zuageoadnet. Quejn, de davo berichtn, san ollardings eascht Joarhundade späta entstondn, so z. B. "Die Würzburger Bischofs-Chronik" vo Lorenz Fries Ofong vom 16. Joarhundad. An Obschluss vo seine Moßnohma zua Revitalisiarung vom Klosta hod de feialiche Iwafiahrung vo de Gebeine vom Heilign Burkard, vom easchtn Wiazburga Bischof, buildt. Er is zum neien Nomanspatron vom Klosta erwähjt worn.
Hunbert

Hunbert († 9. März 842) woar vo 832 bis 842 Bischof in Wiazburg.
Hunbert hodm Wiazburga Domklerus entstommt. Er is in da Spätzeid da Regiarung vo Ludwig dem Frommen auf oanign Reichsvasommlunga in Eascheinung tretn, scheint owa eha unpolitischa Natua gwesen zu sei. Er hod se fian kontinuialichn Ausbau vo da Dombibliothek eihgsetzt und hod se oft in de Grenzregiona vo da Diözese aufghoitn, um do sein Eihfluss zu steakn.
Liutrit

Liutrit woar vo 795 bis 802 Bischof in Wiazburg.
In da kuazn Omtszeid vom Liutrit und dessn Nochfoiga Egilwart hom de beidn Bischöf an de slawische Missionirungstätigkeit vo Berowelf oknipft. Fia de Main- und Rednitzwenden san Kiachn eabaut worn.
Schenkungstätigkeitn ans Kloster Fulda hom de wiatschoftliche Log vom Wiazburga Bistum strapaziat. De Privilegien, de Karl der Große m Kloster Neustadt am Main zuteiwern lossn hod, hom zu oana greßan Autonomie vom Klosta und oana Herauslesung ausm Diözesanvaband gfiaht.
Rugger

Rugger († 1125) woa vo 1121 bis 1125 Bischof vo Wiazburg.
Rugger is in Münsterschwarzach vo da koasafeindlichn Partei unta Fiahrung vom Adalbert I. vo Saarbrücken, Erzbischof vo Mainz, zum Bischof gwejt worn. Er hod mid'm Gengbischof Gebhard vo Henneberg konkurriat, dea na in diesa Konstejation sogoa iwalebt hod, owa sei Eihfluss dennoch ned duachsetzn kenna hod. Da Kupfastecha Johann Salver hod eam im 18. Joarhundad des Woppn vo da Famij da Thundorfa zuageoadnet.
Thioto

Thioto woar vo 908 bis 931 Bischof vo Wiazburg.
Thioto is vamutli emso wia sei Voagänga mid Huif vo de Konradiner ois Wiazburga Bischof eihgsetzt worn. Er hod unta Ludwig dem Kind und Konrad I. dient und is iwa sei Reichsdienste nochweisboa. Iwa sei Wiakn in da Wiazburga Diözese existian koane Iwaliefarunga.
Adalbero von Eppenstein (Bamberg)

Adalbero von Eppenstein († 1057 in Bamberg) woar vo 1053 bis zu seim Tod Bischof vo Bamberg.
Er hod m Gschlecht vo de Eppensteiner in Kärnten ogheat und woar vo Muadaseitn her da Neffe vo da Kaisarin Gisela, Ehefrau vom Kini Konrad II. Er hodn Bamberga Bischofsstui in de Joar 1053 bis 1057 inneghod.
Siegfried von Öttingen

Siegfried von Öttingen woar im Joar 1237 Bischof vo Bamberg.
Lem.
Siegfried Graf von Öttingen is nochm Tod vom Bischof Eckbert am 5. Juni 1236 in Wean zwischn am Todesdog vo seim Voagänga undm Monat August vom Joar 1237 zum Bischof vo Bamberg erwäjt worn. Er hod sei Omt jedoch no im sejm Joar aufgem. In ejdan Bischofsvazeichnissn isa ned aufgfiaht. Er is am 19. Novemba vo oam ned zu eamiddlndn Joar gstorm.
Bosacker

Bosacker is a Ortstei vom Moakt Weiltingen im Landkroas Ansbach in Middlfrankn, (Bayern).
Geografie.
Beim Weiler entspringt da Weihergrobn, der a rechta Zuafluss in de Wörnitz is.
Gschicht.
Bis zua Gebietsreform in Bayern, de am 1. Mai 1978 in Kroft tretn is, hod da Weiler zua ehemois eignständign Gmoa Schopflohe und domit urspringli zu Schwoom gheat.
Vakeah.
A Gmoavabindungsstroß fiaht an Hahnenberg voabei noch Veitsweiler.
Hahnenberg (Weiltingen)

Hahnenberg is a Ortstei vom Moakt Weiltingen im Landkroas Ansbach in Middlfrankn.
Geografie.
Da Weiler liegt am Weihergrobn, der a rechta Zuafluss in de Wörnitz is.
Gschicht.
Bis zua Gebietsreform in Bayern hod da Ort zua ehemois eignständign Gmoa Veitsweiler gheat. Mid diesa isa am 1. Mai 1978 zum Moakt Weiltingen kema.
Vakeah.
A Gmoavabindungsstroß fiaht noch Bosacker bzw. noch Veitsweiler.
Veitsweiler

Veitsweiler is a Ortstei vom Moakt Weiltingen im Landkroas Ansbach in Middlfrankn.
Geografie.
Des Pforrdoaf liegt am Weihergrobn, der a rechta Zuafluss in de Wörnitz is.
Gschicht.
1804 hods im Ort 20 Haushoite gem, de olle am Ansbachischn Kameralamt Wassertrüdingen untatan woarn.
Midm Gmoaedikt is Veitsweiler zua politisch sejbstständign Gmoa worn, zu der de Orte Hahnenberg, Oberklingen, Unterklingen gheat hom. Im Zug vo da Gebietsreform in Bayern is diese am 1. Mai 1978 noch Weiltingen eihgmoant worn.
Eihwohnaentwicklung.
Gmoa Veitsweiler:
Ortstei Veitsweiler:
Vakeeh.
Gmoavabindungsstroßn fiahn noch Weiltingen zua Stootsstroß 2385, noch Hahnenberg und noch Wolfsbühl.
Oberklingen

Oberklingen is a Ortstei vom Moakt Weiltingen im Landkroas Ansbach in Middlfrankn.
Gschicht.
Bis zua Gebietsreform in Bayern hod de Einöde zua ehemois eignständign Gmoa Veitsweiler gheat. Mid diesa is se am 1. Mai 1978 zum Moakt Weiltingen kema.
Vakeah.
A Gmoavabindungsstroß fiaht zu oana ondan Gmoavabindungsstroß, de noch Bosacker bzw. noch Veitsweiler fiaht.
Wolfsbühl (Wilburgstetten)

Wolfsbühl is a Ortstei vo da Gmoa Wilburgstetten im Landkroas Ansbach in Middlfrankn.
Geografie.
Neadli vom Doaf valafft da Limes, estli befindt se da "Weiltinger Forst".
Gschicht.
1804 hod da Ort siem Haushoite ghod, de olle Weiltingen (domois no Württemberg) untatan worn.
Vakeah.
A Gmoavabindungsstroß fiaht noch Kroaslbach zua B bzw. zua Stootsstroß 2385 bei Wilburgstetten.
Greiselbach

Greiselbach is a Ortstei vo da Gmoa Wilburgstetten im Landkroas Ansboch in Middlfrankn.
Geografie.
Des Pforrdoaf liegt am Hasselboch.
Gschicht.
Midm Gemeindeedikt is Greiselbach zua politisch sejbstständign Gmoa worn. Im Zug vo da Gebietsreform in Bayern is diese am 1. Aprü 1971 noch Wilburgstetten eihgmoant worn.
Vakeah.
De B fiaht an Oppersberg voabei noch Fremdingen bzw. noch Wilburgstetten.
A Gmoavabindungsstroß fiaht noch Wittenbach.